# Visuel fremlæggelse af innovationsforløb for 10. kl

Siden vi mødtes sidst, har jeg foretaget mig følgende:

Talt med kolleger, som er positive overfor det nye projekt med at 10. klasse skal designe et produkt/møbel, hvis formål er at skulle fremme fagligheden og det sociale liv på 10. klasses-etagen

Fremlagt på informationsmøde om kommende 10. kl, at fokus næste år bliver innovation og værdiskabelse…Dette har skærpet mit fokus og gjort mig mere præcis i ordvalg og tankegang

Gik i gang med at planlægge 1. undervisningsgang:

* Læste om KEY-modellen
* Endte dog med at benytte Design to Improve Life Kompasset og de 4 faser
* Valgte konkrete metoder fra Kompasset, som jeg har tilpasset til mit konkrete projekt

Ideer til konkrete besøg for at få inspiration:

* Kontaktede gammel kollega, som nu arbejder med lærringsrum, og hvordan indretning kan fremme læring. Han gav mig adresser på steder, som man kunne besøge.
* Kontaktede min mor, som ofte anvender kursus-ejendom i Hillerød i forbindelse med kreative gruppe-processer på Novo Nordisk. Desværre passede min undervisningsdatoer ikke med kursusstedets og vi kan ikke besøge dem i denne omgang. (Men måske næste år).
* Har dog besluttet at eleverne selv må stå for at arrangere et besøg (hvis de vil og kan) og at jeg denne gang ikke prioritere fælles besøg/udflugter så højt pga tidspres.
* Fokus vil ligge på brugeranalyser, interviews og researche på nettet samt de kreative processer, som jeg vil lede dem igennem

I vinterferien færdiggjorde jeg PP om 1. undervisningsgang som er d. 22.2. Er meget tilfreds med mit oplæg og glæder mig til at prøve det af på eleverne

Har løst skitseret de næste 2 gange (som er d. 1.3. samt 8.3). Men den præcise planlægning afhænger af, hvordan første undervisningsgang forløber, hvor langt vi kommer og hvordan eleverne modtager metoderne…

Mine succeskriterier er:

At eleverne bliver engagerede i projektet

At eleverne ser mine oplæg som kreative igangsættere og leger med

At eleverne tager initiativ og forsøger at blive piloter i eget fly og tager ejerskab